alexandrainst/scandi-wiki huggingface dataset:
Bombo

«Bombo» (spansk for Tromme) er ein song av den norske songaren Adelén. Songen er skriven av den norske låtskrivaren Ina Wroldsen og den svenske duoen Quiz & Larossi.

Eurovision

Melodi Grand Prix 2013

Songen deltok i Melodi Grand Prix 2013, den norske uttakinga til Eurovision Song Contest 2013 i Malmö i Sverige, og vart framført på engelsk og spansk av Adelén. Bidraget deltok i den tredje semifinalen, vann og gjekk vidare til finalen. I finalen gjekk bidraget vidare til gullfinalen og enda til slutt på andreplass. Bidraget fekk ikkje representere Noreg.

Listeplasseringar

Kjelder

 

Melodi Grand Prix 2013-songar
Engelskspråklege Melodi Grand Prix-songar
Spanskspråklege Melodi Grand Prix-songar
Fleirspråklege Melodi Grand Prix-songar
Songar på toppen av VG-lista
Songar skrivne av Ina Wroldsen
Songar skrivne av Quiz & Larossi
Utopia av Gothminister

«Utopia» (engelsk for Utopia) er ein song av den norske industrimetall-gruppa Gothminister, gjeven ut 30. januar 2013. Songen er skriven av Bjørn Alexander Brem.

Songen deltok i Melodi Grand Prix 2013, den norske uttakinga til Eurovision Song Contest 2013 i Malmö i Sverige. Bidraget starta i den tredje semifinalen, men gjekk ikkje vidare til finalen. Kva for plassering bidraget fekk er ikkje kjend, men det fekk ikkje representere Noreg.

Kjelder 
 

Melodi Grand Prix 2013-songar
Engelskspråklege Melodi Grand Prix-songar
Songar skrivne av Bjørn Alexander Brem
Utopia

Utopia er ei bok av engelskmannen Thomas More frå om lag 1516. Boka blei utgjeven på latin med tittelen De optimo reip. statv, deque noua insula Vtopia, libellus uere aureus, nec minus salutaris quam festiuus. Verket skildrar eit rasjonelt organisert, «perfekt» samfunn. More konstruerte ordet utopia frå gresk outopia («ingenstads») og eutopia («ein god stad»). I moderne språkbruk har avleidde ord som «utopi» blitt brukt for å skildra idear og idealistiske, men urealistiske samfunn.

Bakgrunnsstoff

 Utopia omsett til engelsk av Gilbert Burnet ved Project Gutenberg
 Fri lydbok ved LibriVox

Kjelder
Denne artikkelen bygger på «Utopia» frå , og «Utopia (book)» frå  den 31. januar 2013.  
 

Britisk litteratur
Latinsk litteratur
Oppdikta stader
Bøker frå 1500-talet
Paid My Way

«Paid My Way» (engelsk for Betalt på min måte) er ein song av den norske songaren Vidar Busk. Songen er skriven av Tim Scott McConnell og Vidar Busk.

Songen deltok i Melodi Grand Prix 2013, den norske uttakinga til Eurovision Song Contest 2013 i Malmö i Sverige, og vart framført på engelsk av Vidar Busk. Bidraget enda på tredjeplass i den fyrste semifinalen og gjekk vidare til finalen. Kva for plassering bidraget fekk i finalen er ikkje kjend, men det fekk ikkje representere Noreg.

Kjelder 
 
 

Norske songar
Songar frå 2013
Engelskspråklege songar
Melodi Grand Prix 2013-songar
Engelskspråklege Melodi Grand Prix-songar
Alone av Gromth og Emil Solli-Tangen

«Alone» (engelsk for Åleine) er ein song av den norske svartmetall-gruppa Gromth og den norske operasongaren Emil Solli-Tangen. Songen er skriven av Emil Solli-Tangen og Sven Atle Kopperud.

Songen deltok i Melodi Grand Prix 2013, den norske uttakinga til Eurovision Song Contest 2013 i Malmö i Sverige, og vart framført på engelsk av Gromth og Emil Solli-Tangen. Bidraget vann den fyrste semifinalen og gjekk vidare til finalen. Kva for plassering bidraget fekk i finalen er ikkje kjend, men det fekk ikkje representere Noreg.

Kjelder 
 

Melodi Grand Prix 2013-songar
Engelskspråklege Melodi Grand Prix-songar
Sørndebele

Sørndebele (isiNdebele) er eit bantuspråk som er offisielt språk i Sør-Afrika. Det blir tala av 640 000 sørndebelefolk (2006), hovudsakleg i dei sørafrikanske provinsane Mpumalanga, Limpopo, Gauteng og North West. Rundt 1,4 millionar har det som andrespråk.

Språket er nært i slekt med nordndebele, som blir tala i Zimbabwe og Botswana. Både nord- og sørndebele er også ganske nært i slekt med zulu.

Sørndebele har to hovuddialektar: nord-transvaal og sør-transvaal.

Bakgrunnsstoff

Søkbar sørndebele–engelsk-ordbok

Kjelder

Denne artikkelen bygger på «Sørndebele» frå ,  den 31. januar 2013.  

 Språk i Sør-Afrika
 Bantuspråk
Einskildspråk
The Underground av Datarock

«The Underground» (engelsk for Undergrunnen) er ein song av den norske musikkgruppa Datarock, gjeven ut 16. januar 2013. Songen er skriven av Fredrik Saroea og Pål Myran-Håland.

Eurovision

Melodi Grand Prix 2013

Songen deltok i Melodi Grand Prix 2013, den norske uttakinga til Eurovision Song Contest 2013 i Malmö i Sverige, og vart framført på engelsk av Datarock. Bidraget enda på andreplass i den fyrste semifinalen og gjekk vidare til finalen. Kva for plassering bidraget fekk i finalen er ikkje kjend, men det fekk ikkje representere Noreg.

Kjelder 
 

Norske songar
Songar frå 2013
Engelskspråklege songar
Melodi Grand Prix 2013-songar
Engelskspråklege Melodi Grand Prix-songar
Songar skrivne av Fredrik Saroea
Songar skrivne av Pål Myran-Håland
I'm With You

«I'm With You» (engelsk for Eg er med deg) er ein song av den norske songaren Annsofi, gjeven ut 23. januar 2013. Songen er skriven av den norske songaren Alexander Rybak.

Eurovision

Melodi Grand Prix 2013
Songen deltok i Melodi Grand Prix 2013, den norske uttakinga til Eurovision Song Contest 2013 i Malmö i Sverige, og vart framført på engelsk av Annsofi. Bidraget deltok i den andre semifinalen, enda på tredjeplass og gjekk vidare til finalen. I finalen gjekk bidraget vidare til gullfinalen og enda til slutt på tredjeplass. Bidraget fekk ikkje representere Noreg. Rybak, som skreiv songen, vann både Melodi Grand Prix 2009 og Eurovision Song Contest 2009 i Moskva i Russland med songen «Fairytale».

Kjelder 
 

Melodi Grand Prix 2013-songar
Engelskspråklege Melodi Grand Prix-songar
Songar skrivne av Alexander Rybak
Ulvetuva

«Ulvetuva» er ein song av den norske trioen Fjellfolk, gjeven ut 23. januar 2013. Songen er skriven av Trym Bjønnes.

Songen deltok i Melodi Grand Prix 2013, den norske uttakinga til Eurovision Song Contest 2013 i Malmö i Sverige, og vart framført på norsk av Fjellfolk. Bidraget deltok i den andre semifinalen, enda på andreplass og gjekk vidare til finalen. Kva for plassering bidraget fekk i finalen er ikkje kjend, men det gjekk ikkje vidare til gullfinalen, og fekk heller ikkje representere Noreg.

Kjelder 
 

Melodi Grand Prix 2013-songar
Norskspråklege Melodi Grand Prix-songar
Songar skrivne av Trym Bjønnes
Arumensk

Arumensk er eit romansk språk som blir tala av arumenarar på Balkan. Det er hovudsakleg utbreidd i Hellas, der det har 200 000 talarar (to tredelar av alle språkbrukarane), men det finst også talarar i Albania (50 000), Romania (28 000), Serbia (15 000), Nord-Makedonia (8 500) og Bulgaria (4 700).

Språket har mykje til felles med rumensk, særleg når det gjeld morfologi og syntaks, og har liknande ordforråd med latinsk opphav. Språk har likevel hatt ulike påverknader: Medan rumensk har hatt mykje kontakt med slaviske språk, har arumensk hovudsakleg blitt påverka av gresk. Det høyrer til den balkanske språkbunten.

Bakgrunnsstoff
      Macedon Armans Council
 Macedon Armans Association from France
 [http://www.CTArm.org Consiliul A Tinirlor Armanj, nettstad for unge arumenarar

Kjelder 
Denne artikkelen bygger på «Arumensk» frå , og «Aromanian language» frå  den 31. januar 2013.  
 

Romanske språk
Språk i Albania
Språk i Bulgaria
Språk i Hellas
Språk i Nord-Makedonia
Språk i Romania
Språk i Serbia
Einskildspråk
Lassafeber

Lassafeber (frå byen Lassa i Nigeria) er ein vondarta, akutt og smittsam viral hemoragisk feber som kjem av eit arenavirus. Han vart fyrst påvist i Nigeria i 1969. Lassafeber finst berre naturleg i Vest-Afrika, men importerte tilfelle er påviste utanfor dette området.

Sjukdomen har ei inkubasjonstid på mellom 3 og 17 dagar, og byrjar med bråe frostrier, høg feber, utslett og smerter i led og musklar. Sjukdomen har ei døying på 16-45%.

Smitten hender vanlegvis gjennom ureining av mat med urin og avføring frå den mangepatta rotta Mastomys natalensis, men kan òg henda frå sjuke menneske.

Kjelder 
 

Hemoragiske febrar
Witold Gombrowicz

Witold Marian Gombrowicz () var ein polsk forfattar, kulturkritikar og dramatikar. Han studerte jus og fransk litteratur på universitetet i Warszawa frå 1926 til 1932. I 1937 publiserte han sin første roman Ferdydurke. Gombrowicz reiste til Argentina før andre verdskrigen braut ut. Han vart kjent først seint i livet, men er no mellom dei viktigaste namna innanfor polsk litteratur. Etter 20 år i Sør-Amerika kom han attende til Europa, men såg aldri fødelandet att.

Kjelder 

 Witold Gombrowicz
 Institut national de l'audiovisuel (INA)

Polske forfattarar
Nordsotho

Nordsotho () er eit bantuspråk eller ei språkgruppe som blir tala i Sør-Afrika, der det også er offisielt språk. Nordsotha har 4 208 940 talarar som hovudsakleg bur i provinsane Gauteng, Limpopo og Mpumalanga. Språket er ofte omtalt som , ettersom sepedi (eller pedi) er den mest utbreidde varianten. Det er også denne skrifspråket til nordsotho byggjer på. Den offisielle nemninga i dag er nordsotho.

Klassifisering
Nordsotho er nært i slekt med sesotho eller sørsotho, setswana, kgalagadi og lozi. 

Språket er delt inn i desse variantane:

Masemola (Masemula, Tau), Kgaga (Kxaxa, Khaga)
Koni (Kone)
Tswene (Tsweni)
Gananwa (Xananwa, Hananwa)
Pulana
Phalaborwa (Phalaburwa, Thephalaborwa)
Khutswe (Khutswi, Kutswe)
Lobedu (Lubedu, Lovedu, Khelobedu)
Tlokwa (Tlokoa, Tokwa, Dogwa)
Pai
Dzwabo (Thabine-Roka-Nareng)
Kopa
Matlala-Moletshi. 

Desse er gjerne rekna som dialektar, men variantane pai,kutswe og pulana er såpass forskjellige at dei somme tider blir omtalt som «austsotho».

Bruk
Nordsotho er undervisingsspråk i grunnskulen. Det blir også send radio og fjernsynsprogram på språket.

Språkdøme

Artikkel 1 frå Menneskerettsfråsegna:

Batho ka moka ba belegwe ba lokologile le gona ba na le seriti sa go lekana le ditokelo. Ba filwe monagano le letswalo mme ba swanetše go swarana ka moya wa bana ba mpa.

(Alle menneske er fødde til fridom og med same menneskeverd og menneskerettar. Dei har fått fornuft og samvit og skal leve med kvarandre som brør.)

Kjelder
Denne artikkelen bygger på «Northern Sotho language» frå ,  den 31. januar 2013.  
 

Språk i Sør-Afrika
Bantuspråk
Einskildspråk
Inuvialuktun

Inuvialuktun eller vest-kanadisk inuittspråk er tre  inuitt-dialektar  brukt nord i  Nordvestterritoria blant dei kanadiske inuittane som kallar seg sjølv  inuvialuitfolk.

Inuvialuktun er snakka blant inuittane i deltaet til elva Mackenzie i Nordvestterritoria,  Banksøya, delar av Kitlineq og kysten av Nordishavet – landet som høyrer til Inuvialuit Settlement Region.   

Inuvialuktun er eitt av dei elleve offisielle språka i Nordvestterritoria.  Språket blir skrive med det latinske alfabetet – det er ingen tradisjon for å bruke inuittisk stavingsskrift.  Språket har tre dialektar, og Inuvialuktun kan sjåast som ei strategisk eller språkpolitisk motivert samling av desse tre klart åtskilde dialektane. 

Tidleg på 1800-talet, var Inuvialuit Settlement Region busett av  siglit-inuittar , men fram mot 1900 gjekk den folkegruppa kraftig tilbake på grunn av nye sjukdommar. Inuittar frå Alaska flytta tidleg på 1900-talet inn i tradisjonelle siglit-område, lokka av den fornya etterspurnaden etter pelsverk.  Desse inuittane vart kalla  Uummarmiut – det tyder folket frå dei grøne trea – sidan dei kom frå busetnader nær den nordlege skoggrensa.  Den første tida var det store motsetnader mellom siglit- og Uummarmiut-inuittar, men desse motsetnadene har lagt seg med tida, og dei to folkegruppene er integrerte med kvarandre i våre dagar.

Dialektar

Inuvialuktun-dialektane er alle alvorleg truga språk, sidan engelsk overtar som det ålmenne talespråket mellom folk i dette området.  I følgje Inuvialuit Cultural Resource Centre, brukar berre 10% av dei omtrent  4,000 inuvialuittane inukitut, og berrre 4 %  brukar språket som heimespråk. 

Frå aust til vest er inuktitut-dialektane natsilingmiutut''' , inuinnaqtun og siglitun.

Nokre ord av inuvialuktun 

KjelderDenne artikkelen bygger på «Inuvialuk language» frå ,  den 31. januar 2013.''  

Eskimoisk-aleutiske språk
Språk i Canada
Einskildspråk
Fijiansk

Fijiansk er eit oseanisk språk som blir tala på Fiji, der det er offisielt språk. Det blir snakka av 340 000 fijianarar, litt under halvparten av befolkninga. I tillegg har 200 000 menneske det som andrespråk. Det finst også fleire talarar på Nauru, New Zealand, Vanuatu og i USA.

Fijiansk er eit VOS-språk, det vil seie at standard setningsoppbygging er verbal-objekt-subjekt.

Fijiansk blei offisielt språk på Fiji med grunnloven frå 1997, saman med engelsk og Fiji-hindi.

Kjelder 

Malayopolynesiske språk
Språk på Fiji
Einskildspråk
Plystreskjor

Plystreskjor (Gymnorhina tibicen) er ein mellomstor svart og kvit sporvefugl med opphavleg leveområde i Australia og sørlegaste Ny-Guinea. Som medlem av slaktarfuglfamilien er han nært knytt til slaktarfuglar i slekta Cracticus.

Skildring 

Vaksne plystreskjorer er ein ganske robust fugl som måler 37-43 cm i lengd, veg ca. 350 gram, med karakteristisk svart og kvit fjørdrakt, gullbrune auge og eit solid kileforma bleikt nebb med svart nebbtupp. Det er no anerkjent ni underartar av plystreskjorer, og det er to fargevariantar, ein med svart rygg og ein med kvit rygg. Førstnemnde forma har kvitt bakhovud og nakke, her er hoene gråspraglete. I sistnemnde form har hannar eit meir utbreidd kvitt område på ryggen, hoene er fint gråspraglete på dette området på ryggen. Elles er kjønna like. Plystreskjorer brukar mykje tid på bakken der dei har nytte av dei lange beina. Skildra som ein dei mest kjende songfuglane i Australia, har plystreskjorer ei rekkje komplekse vokaliseringar, noko som òg er reflektert i det norske artsnamnet.

Plystreskjorer er altetande, med hovuddelen av det varierte kosthald består av virvellause dyr. Dei er generelt standfuglar og territoriale gjennom heile utbreiingsområdet. Som vanleg og vidt distribuert, har dei tilpassa seg godt til menneskeleg busetjing og er ein kjend fugl i parkar, hagar og jordbruksområde i Australia og på Ny-Guinea. Plystreskjorer vart introduserte på New Zealand i 1860, men har seinare blitt skulda for å fortrenge innfødde fuglar og er no handsama som eit skadedyr. Introduksjonar skjedde òg på Salomonøyane og Fiji, der fuglane ikkje blir rekna som ein invasiv art.

Våren i Australia er skjorsesongen, og når eit lite mindretal av hekkande plystreskjorer, nesten alltid hannar, rundt om i landet blir aggressive, så stup dei og åtar menneske og dyr som nærmar seg reirplassen, inkludert sykkelryttarar. Plystreskjorer blir ofte mata av menneske rundt om i Australia, og er maskot i fleire australske sportslag.

Kjelder 
 Denne artikkelen bygger på «Australasian Magpie» frå , den 31. januar 2013. 
  
 Barrie Heather og Hugh Robertson, The Field Guide to the Birds of New Zealand (revised edition), Viking, 2005

Referansar

Bakgrunnsstoff 

 BirdLife International (2013) Species factsheet: Gymnorhina tibicen. Henta frå http://www.birdlife.org den 31. januar 2013.

Slaktarfuglfamilien
Fuglar i den australske regionen
Erviksanden

Erviksanden er ei sandstrand i Ervik. 
Den er ca 1 km lang. Her kjem store bølger inn som gjer dette til ein attraktiv stad for surfarar, men på grunn av ein del understraum er det ikkje alltid so trygt å surfe der.
Det ligg også store menger vrakrestar etter lasteskipet MS «Emsland» som vart bomba i 1944. 
Dette ligg omtrent midt på stranda eit stykke ut i. Ein kan ikkje sjå det når det er flo. 
Skarpe gjenstandar stikk opp under havoverflata og kan vere livstruande.
Vêret og bølgene skiftar fort. 
Stranda i Hoddevik er meir egna for surfing.

kjelder
Krigshistoria, Emsland forliset
Reisemål Stryn og Nordfjord om Erviksanden og Hovden 

Geografi i Stad
Strender i Noreg
Silbo gomero

Silbo gomero, også kjent som el silbo, er eit plystrespråk frå La Gomera, ei av Kanariøyane. Språket kan brukast til å kommunisera på avstand i det bratte landskapet.
Språket har ei historie på fleire hundre år. Det blei brukt av urfolket på øya for å kommunisera sitt språk, guanche. Etter at spanjolane okkuperte Kanariøyene på 1500-talet, tilpassa dei siste guanchane plystresråket til spansk. Språket stod i fare for å døy ut på 1900-talet, men interessa for det auka på slutten av hundreåret, og det blei innført skuleundervising i det.

Sidan 2009 har silbo gomero vært oppført på UNESCO si liste over immateriell verdsarv.

Kjelder

Litteratur
 Meyer, J., Meunier, F., Dentel, L. (2007). Identification of natural whistled vowels by non whistlers. Proceedings of Interspeech 2007.
 Trujillo, R., et al (2005). EL SILBO GOMERO. Materiales didácticos. Canary Islands: Consejería De Educación, Cultura y Deportes Del Gobierno De Canarias – Dirección General De Ordenación e Innovación Educativa. ISBN 84-689-2610-8.
 Carreiras M, López J, Rivero F, Corina D (2005). Linguistic perception: neural processing of a whistled language Nature 433 (7021): 31-32. PMID 15635400
 Trujillo, R. (1990). The Gomeran Whistle: Linguistic Analysis (English translation: J.Brent) . Santa Cruz de Tenerife: Library of Congress, Washington, DC (unpublished).
 Trujillo, R. (1978). EL SILBO GOMERO: análisis lingüístico. Santa Cruz de Tenerife: I. Canaria. ISBN 84-85543-03-3.
 Busnel, R.G. and Classe, A. (1976). Whistled Languages. New York: Springer-Verlag. ISBN 0-387-07713-8 
 Classe A. (1957). The whistled language of La Gomera. Scientific American, 196, 111-124.
 Díaz Reyes, D. (2008). El lenguaje silbado en la Isla de El Hierro. Excmo. Cabildo Insular de El Hierro. Santa Cruz de Tenerife.

Bakgrunnsstoff
«Silbo gomero: A whistling language revived» ved bbc.co.uk
Silbo-gomero.com
Undervisningsmateriale i silbo gomero
The Gomeran Whistle: Linguistic Analysis
Silbo Gomero – The Whistling Language 
MP3-fil med silbo gomero 

Spansk kultur
Plystrespråk
Kanariøyane
Einskildspråk
Immateriell verdsarv
Medaljong

Medaljong (frå fransk stor medalje) kan ha ulike tydingar:

  Det kan eit rundt eller ovalt smykke til å hengje om halsen.
  Det kan vere ein stor mynt
  Det kan vere eit rundt eller ovalt ornament på møbel eller anna brukskunst. Dette er vanleg i Louis-seize-stilen.
  Det kan vere eit steikt kjøtstykke av rund eller oval form.

Kjelder
Bjørn Alexander Brem

Bjørn Alexander Brem (), òg kjend som Gothminister, er ein norsk musikar innan sjangrane gothic metal og industriell metal.
 
Brem voks opp i Oslo, og var interessert i teikneseriar og teikna aktivt heilt frå åtteårsaldaren. Han var inspirert av skrekkfilmar og superheltar der Batman var favoritten. I tenåra gjekk det mest i metall, men òg noko industriell og elektronisk musikk. Han var med i fleire musikkgrupper der dei mest kjende var Conceptor og Disco Judas, ei gruppe som i dag er historie.
 
Den mest kjende gruppa hans, Gothminister, vart starta i 1999. Gothminister var til grunna Brem si interesse for goth og Gotham Nights, og namnet kjem av at Goth-miljøet trong ein sjef: Minister of Goth. På slutten av Disco Judas-epoken, fekk han ein halsinfeksjon. Han kunne ikkje arbeide eller studere den tida, og frykta at han ikkje ville syngje bra att. I laupet av den tida laga han framleis musikk og Gothminister fekk sin identitet.
 
Brem er utdanna advokat og driv familiefirmaet Advokatfirma Brem MNA i Oslo. Spesialfeltet hans er artistkontraktar, opphavsrett, varemerke og prosedyre.

Melodi Grand Prix 2013
Gothminister vart vald ut av Norsk rikskringkasting (NRK) til å delta i Melodi Grand Prix 2013. Kvart bidrag måtte delta i éin av dei tre semifinalane for å kvalifisere seg til finalen. Songen vart vald ut til å delta i den tredje semifinalen 2. februar 2013 i Larvik. 30. januar 2013 vart songen «Utopia» offentleggjort i fjernsynsprogrammet MGP Direkte. Brem skreiv både tekst og melodi til songen.

Semifinale 3
Bidraget vil starte som nummer éin, før Adelén med «Bombo».

Kjelder

Denne artikkelen bygger på «Bjørn Alexander Brem» frå ,  den februar 2013.

Fotnotar

Norske songarar
Norske advokatar
Melodi Grand Prix 2013-låtskrivarar
Melodi Grand Prix 2013-deltakarar
Det britiske kongehuset

Det britiske kongehuset (engelsk The Royal Family, 'den kongelege familien') er dei næraste slektningane til den britiske monarken. Det noverande kongehuset høyrer til huset Windsor. 

Det finst ingen formell definisjon på kven som tilhøyrer kongehuset, men dei som blir tiltala Her/His Majesty (HM) eller Her/His Royal Highness (HRH) blir alltid tekne med. Dette gjeld:
 Den britiske monarken
 Ektefellen til monarken
 Enkjer eller enkjemenn til tidlegare monarkar
 Barn av monarken og tidlegare monarkar
 Barnebarn av monarken og tidlegare monarkar (særleg i mannlege linjer)
 Ektefellar av og enkjer til søner og sonesøner av ein monark

Før 1917 blei også oldebarn i mannleg linje rekna med.

Medlemmer av kongehuset

Kjelder
Denne artikkelen bygger på «Den britiske kongefamilien» frå ,  den 1. februar 2013.  
 

Kongehuset
Britiske
Kystmuseet i Sogn og Fjordane

Kystmuseet i Sogn og Fjordane er eit distriktsmuseum for kyststroka og ei avdeling av stiftinga Musea i Sogn og Fjordane. Utstillingar på museet speglar livet ved kysten av Sogn og Fjordane frå midten av 1700-talet og fram til i dag. Gjenstandane fortel om fiskerinæring og sjøfart, om kystorienterte handverk, om livet til fiskarbonden og om livet i byen Florø. Mange av museet sine gjenstandar kan ein sjå på Digitalt Museum.

Ansvarsområde
I Museumsplan for Sogn og Fjordane vert det slått fast at museet er ansvarsmuseum for kommunane Gulen, Solund, Hyllestad, Askvoll og Flora. I kommunane Bremanger, Vågsøy og Selje skal Kystmuseet ha ansvar for oppgåver som er spesifikt sjøvende, medan andre oppgåver skal leggast til Nordfjord Folkemuseum.

Kystmuseet i Florø
Museet har hovudbase i Florø og består av 3 museumsbygg og eit 74 mål stort friluftsområde der ein finn både gardstun, tettstad, fiskevær og anna. Dei tre museumsbyga inneheld administrasjon, fagbibliotek, arkiv og arbeidsplassar for 7 tilsette. Utstillingane viser m.a. lokale båttypar, fiskeri, fraktefart, interiør, lokal fauna og ei av dei største permanente oljeutstillingane i landet.

Kulturlandskap langs kysten
Kystmuseet ligg i og har samla inn lokalt materiale frå eit gamalt kulturlandskap: den atlantiske lyngheia som stekkjer seg frå Lofoten og nedover på begge sider av Nordsjøen og langs Biscaya til Portugal.

Båtsamlinga
Kystmuseet har ei stor båtsamling, blant anna «Bakkejekta» frå midten av 1700-talet. Museet er medeigar i galeasen «Svanhild» og M/S «Atløy», og eigar av råsegljekta «Svømianna» og autolinebåten «Haugefisk». Fartøya er representantar for båttypar som har vore vanlege ved kysten av Sogn og Fjordane. Museet har også hovudansvar for fartøyvern i fylket.

Kjelder
Store Norske Leksikon: Kystmuseet i Sogn og Fjordane
Kystmuseet i Sogn og Fjordane
Digitalt Museum: Kystmuseet i Sogn og Fjordane

Bakgrunnsstoff
 Kystmuseet i Sogn og Fjordane  ved Digitalt Museum

Museum i Vestland
Kultur i Kinn